हाम्रो अर्थतन्त्रको आधारअनुसार बैंकहरूको संख्या केही बढी हो । तर, संख्या घटाउने नाममा अन्धाधुन्ध १२–१५ वटामा झार्छु भन्नु गलत हो । यो विषयमा सूक्ष्म अध्ययन गरेर हामीलाई कतिवटा वित्तीय संस्था आवश्यक छ भन्ने विश्लेषण हुनुपर्छ । जबरजस्तीभन्दा पनि सुविधा दिएर मर्जर गराए दिगो र सक्षम संस्था बन्छ । जबरजस्ती मर्जर गराउँदा त्यसले संस्थाको अवस्था बिग्रियो भने केन्द्रीय बैंकलाई गाल पर्छ ।
